कहा- डायरेक्टर टीवी एक्टर्स को कास्ट नहीं करना चाहते, उनकी जगह फ्रेश फेस खोजते हैं
Karishma Tanna Height Film Rejections Reason एक्ट्रेस करिश्मा तन्ना ने अपने एक्टिंग करियर की शुरुआत टेलीविजन के सबसे पॉपुलर शो ‘क्योंकि सास भी कभी बहू से की थी। हालांकि इस बड़ी शुरुआत से उन्हें फिल्म इंडस्ट्री में उतना फायदा नहीं हुआ।
एक्ट्रेस करिश्मा तन्ना ने अपने एक्टिंग करियर की शुरुआत टेलीविजन के सबसे पॉपुलर शो ‘क्योंकि सास भी कभी बहू से की थी। हालांकि इस बड़ी शुरुआत से उन्हें फिल्म इंडस्ट्री में उतना फायदा नहीं हुआ। भले ही वो टेलीविजन इंडस्ट्री का लोकप्रिय चेहरा रहीं, लेकिन फिल्मों में पांव जमाने के लिए उन्हें बहुत मेहनत करनी पड़ी। तमन्ना ने हाल ही में अपने करियर के शुरुआती दिनों के बारे में बात की। उन्होंने बताया कि जब भी वो फिल्मों के लिए ऑडिशन देने जाती थीं, तो लोग उन्हें हाइट या चेहरे के कारण रिजेक्ट कर देते थे।
टीवी एक्ट्रेस होने के कारण फिल्मों से मिला रिजेक्शन 
बॉलीवुड बबल से बातचीत के दौरान करिश्मा से इंडस्ट्री में फ्रेश फेस कॉन्सेप्ट को लेकर सवाल किया गया, जिसमें डायरेक्टर्स टीवी एक्टर्स की बजाए नए चेहरे को फिल्म में कास्ट करना पसंद करते हैं।
जवाब में करिश्मा ने कहा- ‘बहुत से लोगों यह के अंदर यह मानसिकता होती है कि अगर कोई एक टीवी एक्टर है तो उसे कास्ट न करें, इससे बेहतर है नया चेहरा लें। मुझे समझ नहीं आता है कि नया चेहरा क्या होता है, नए चेहरे का क्या मतलब है? बहुत कम डायरेक्टर और प्रोड्यूसर ऐसे होते हैं, जो यह नहीं सोचते हैं।’
बतौर टीवी एक्टर सम्मान तो मिलता है, मगर काम नहीं 
करिश्मा तन्ना ने बताया कि जब भी उन्हें यह बताया गया कि वो एक टीवी एक्ट्रेस हैं, तो उन्होंने बेहद अपमानित और उदास महसूस किया है। टीवी एक्ट्रेस होने के नाते करिश्मा को कई बार फिल्मों में रिजेक्शन का सामना करना पड़ा। पुराने वक्त को याद करते हुए उन्होंने कहा- 'यह बेइज्जती जैसा है, मुझे यह समझ नहीं आता है कि कि आप किसी एक्टर को एक श्रेणी में क्यों डाल रहे हैं? टीवी और फिल्म इंडस्ट्री के बीच लाइन धुंधली क्यों नहीं हो रही सकती? आखिर एक एक्टर को एक्टर ही होगा।
करिश्मा ने आगे कहा- 'पहले टीवी, फिल्म और थिएटर एक्टर्स के बीच बहुत ज्यादा अंतर माना जाता था। अब मुझे लगता है कि चीजें बदल रही हैं। फिर भी एक टीवी एक्टर के लिए इंडस्ट्री में स्ट्रगल है। एक धारणा है कि ये तो टीवी एक्टर है। भले ही लोग आपका सम्मान करेंगे, लेकिन आपको काम मिलेगा या नहीं इसकी कोई गारंटी नहीं है।'
मुझे बताया गया था- तुम बहुत लंबी हो, रोल के लिए बहुत ग्लैमरस हो
फिल्मों में रिजेक्ट किए जाने पर करिश्मा ने कहा- 'मुझे बताया गया था, तुम बहुत लंबी हो, तुम हर दिन टीवी पर देखी जाती हो, हम तुम्हें नहीं ले सकते, तुम इस रोल के लिए बहुत ज्यादा ग्लैमरस हो। जब वो आपके कास्ट नहीं करना चाहते हैं, तो इसके पीछे कई कारण दे देते हैं। बता दें कि करिश्मा जल्द ही हंसल मेहता की वेब सीरीज स्कूप में नजर आएंगी, जिसमें वो जर्नलिस्ट का किरदार निभाने वाली हैं।